Ozzy Osbourne pleide å bruke V-tegnet (for «fred», også kjent som «peace-tegnet») da han var på scenen. Ronnie James Dio ønsket å ha sitt eget tegn han kunne bruke. Han valgte så å bruke et tegn han hadde lært av bestemoren sin som liten. Bestemoren hadde brukt tegnet corna til å beskytte seg mot onde ånder, og Dio brakte tegnet inn på scenen. Tegnet har i senere tid blitt et vanlig tegn å vise under konserter og har nesten blitt et symbol på heavy metal.